LIETUVOS KARIUOMENĖS SPECIALIŲJŲ OPERACIJŲ PAJĖGOS
KOVINIŲ NARŲ TARNYBA

SUPAPRASTINTO MAŽOS VERTĖS PIRKIMO
(SPEC. ABORDAŽINIAI KOSTIUMAI)
VYKDOMO APKLAUSOS BŪDU,
SĄLYGOS
(2025 – 10- 20)

TURINYS

1. BENDROSIOS NUOSTATOS
2. PIRKIMO OBJEKTAS
3. TIEKĖJŲ KVALIFIKACIJOS REIKALAVIMAI
4. PASIŪLYMŲ RENGIMAS, PATEIKIMAS, KEITIMAS
5. PASIŪLYMŲ GALIOJIMO UŽTIKRINIMAS
6. VOKŲ SU PASIŪLYMAIS ATPLĖŠIMO PROCEDŪROS
7. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS
8. PASIŪLYMŲ VERTINIMAS
9. PRETENZIJŲ IR SKUNDŲ NAGRINĖJIMO TVARKA
10. PIRKIMO SUTARTIES SĄLYGOS

Priedai:
1.	Priedas Nr. 1. pasiūlymo pateikimo forma.
2.	Priedas Nr. 2. techninė specifikacija.

I. BENDROSIOS NUOSTATOS

1.1. LK SOP Kovinių narų tarnyba (toliau – perkančioji organizacija, arba Pirkėjas) organizuoja Spec. Abordažinių kostiumų (toliau – Prekių) pirkimą.
1.2. Vartojamos pagrindinės sąvokos apibrėžtos Lietuvos Respublikos viešųjų pirkimų įstatyme.
1.3. Pirkimas vykdomas vadovaujantis Viešųjų pirkimų įstatymu, mažos vertės pirkimų tvarkos aprašu, kitais teisės aktais bei apklausos sąlygomis.
1.4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų ir konfidencialumo bei nešališkumo reikalavimų.
1.5. Pirkimas vykdomas Centrinėje viešųjų pirkimų informacinėje sistemoje (toliau – CVP IS).
II. PIRKIMO OBJEKTAS
2.1. Pagrindinis prekės BVPŽ kodas – 35812200-1
2.3. Perkamų prekių techninės specifikacijos aprašytos priede Nr. 2.
2.4. Prekių pristatymo vieta – Liepojos g. 5, Klaipėda.
2.5. Pasiūlymų vertinimo kriterijus – kaina.
2.6. Pirkimas į dalis neskirstomas, sudaroma viena sutartis.
III. TIEKĖJŲ KVALIFIKACIJOS REIKALAVIMAI
3. Tiekėjas privalo pateikti įmonės registracijos pažymėjimo kopiją.
IV. PASIŪLYMŲ RENGIMAS, PATEIKIMAS, KEITIMAS
4.1. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS, pagal priede Nr. 1 pateiktą formą. Pasiūlymai, pateikti popierine forma vokuose ar bet kokia kita forma ne CVP IS priemonėmis, nebus priimami ir vertinami, o bus grąžinami neatplėšti tiekėjui (kurjeriui).
4.2. Tiekėjo pasiūlymas bei kita korespondencija pateikiama valstybine kalba.
4.3. Pasiūlymą pateikti iki CVP IS nurodyto termino. Vėliau gauti pasiūlymai nebus priimami.
4.4. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija praneša raštu visiems užsiregistravusiems tiekėjams.
4.5. Dokumentai, kurių reikalaujama pirkimo sąlygose ir kuriuos tiekėjas turi tik popierine forma, teikiami nuskenuoti juos prisegant prie elektroninio pasiūlymo.
4.6. Perkančioji organizacija nereikalauja, kad pateikti pasiūlymai būtų pasirašyti saugiu elektroniniu parašu.
4.7. Perkančioji organizacija neatsako už nenumatytus atvejus, dėl kurių pasiūlymai nebuvo gauti ar gauti pavėluotai.
4.8. Tiekėjas gali pateikti tik vieną pasiūlymą.
4.9. Pasiūlymai gali būti pateikiami iki 2025 m. spalio 23 d. 12.00 val. Iki pasiūlymų pateikimo termino pabaigos teikėjas gali pakeisti arba atšaukti savo pasiūlymą (naudojantis CVP IS priemonėmis). Pasibaigus pasiūlymų pateikimo terminui, teikėjas savo pasiūlymo atsiimti negali.
4.10. Kainos turi būti pateiktos eurais su PVM mokesčiu. Į pateiktą kainą turi būti įskaityti visi mokesčiai ir papildomos išlaidos, tokios kaip transportavimo/pristatymo, draudimo, muitų bei kitos, kurios atsiranda vykdant prekių viešojo pirkimo - pardavimo sutartį.
4.11. pasiūlyme turi būti nurodytas jo galiojimo terminas. Pasiūlymas turi galioti ne trumpiau nei 30 dienų. Jei pasiūlyme nėra nurodytas jo galiojimo terminas, laikoma kad pasiūlymas galioja 30 dienų.
4.12. Bet kokia informacija, prašymai paaiškinti apklausos sąlygas, apklausos sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.
V. PASIŪLYMŲ GALIOJIMO UŽTIKRINIMAS
5.1. Perkančioji organizacija nereikalauja pasiūlymo galiojimo užtikrinimo.
VI. SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪROS
6.1. Su CVP IS priemonėmis teiktais tiekėjų pasiūlymais susipažinimas vyks CVP IS nurodytu laiku elektroniniu būdu, adresu: Liepojos g. 5, Klaipėda.
6.2. Pasiūlymų nagrinėjimo, vertinimo ir palyginimo procedūras atlieka pirkimo organizatorius arba pirkimo komisija konfidencialiai, t.y. tiekėjams ar jų įgaliotiems atstovams nedalyvaujant.
6.3. Pasiūlymus CVP IS priemonėmis pateikusiems tiekėjams perkančioji organizacija praneša apie pateiktų pasiūlymų įvertinimą Viešųjų pirkimų įstatymo bei pirkimo taisyklių nustatyta tvarka.
VII. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS
7.1. Pateiktus pasiūlymus nagrinėja ir vertina Perkančiosios organizacijos įsakymu paskirta pirkimo komisija arba pirkimo organizatorius. 
7.2. Iškilus klausimams dėl pasiūlymų turinio, tiekėjai privalo pateikti papildomus paaiškinimus per perkančiosios organizacijos nurodytą terminą CVP IS priemonėmis, nekeisdami pasiūlymo esmės.
7.3. Pirkimo komisija arba pirkimo organizatorius atmeta pasiūlymą, jeigu:
7.3.1. pasiūlymas neatitiko prekių/paslaugų technines specifikacijas;
7.3.2. buvo pasiūlytos per didelės, perkančiajai organizacijai nepriimtinos kainos;
7.3.3. buvo pasiūlytos neįprastai mažos kainos, kurių tiekėjas nesugebėjo pagrįsti;
7.3.4. jeigu apie nustatytų reikalavimų atitikimą tiekėjas pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis;
7.3.5. kai kompetentingos institucijos pateikia informacijos, kad tiekėjas, jo subtiekėjas ar gamintojas (įskaitant jo valdymo organus, akcininkus, teikiamų paslaugų, tiekiamų prekių, įrangos ypatybes) kelia grėsmę nacionaliniam ar kitos valstybės narės saugumui ar turi interesų konfliktą, galintį neigiamai paveikti pirkimo sutarties vykdymą ir taip sukelti grėsmę nacionaliniam saugumui;
7.3.6. kai pirkime dalyvauja tiekėjas ar jo subtiekėjas, dėl kurio per paskutinius 12 mėn. perkančioji organizacija buvo gavusi iš kompetentingų institucijų informacijos ar Nacionalinio saugumo komisija yra pripažinusi, kad tiekėjas ar jo subtiekėjas gali kelti grėsmę nacionaliniam saugumui;
7.3.7. nutraukus finansavimą iš biudžeto;
7.4. Apie pasiūlymo atmetimą tiekėjas informuojamas nedelsiant.
VIII. PASIŪLYMŲ VERTINIMAS
8.1. Perkančiosios organizacijos neatmesti pasiūlymai vertinami remiantis kainos kriterijumi. Pirkimas į dalis neskaidomas ir laimėtojas nustatomas kai bendra siūloma prekių kaina yra mažiausia.
8.2. Prekės kaina pateikiama eurais. Į kainą įeina visi mokesčiai ir visos tiekėjo išlaidos, tame tarpe ir prekių pristatymas Klaipėdos mieste. Išlaidos, kurių tiekėjas teikdamas pasiūlymą neįskaičiavo, nebus papildomai apmokamos. 
8.3. Konkurso nugalėtojas privalo perkančiajai organizacijai pateikti siūlomo kostiumo modelio pavyzdį per 5 d.d.
IX. PRETENZIJŲ IR SKUNDŲ NAGRINĖJIMO TVARKA
9.1. Tiekėjas, kuris mano, kad perkančioji organizacija nesilaikė Viešųjų pirkimų įstatymo reikalavimų ir pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. Pretenzijos pateikimas yra privaloma ikiteisminė ginčo nagrinėjimo stadija.
9.2. Pretenzija pateikiama perkančiajai organizacijai raštu CVP IS priemonėmis Viešųjų pirkimų įstatymo nustatyta tvarka ir terminais. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo.
9.3. Perkančioji organizacija privalo išnagrinėti pretenziją ir priimti motyvuotą sprendimą Viešųjų pirkimų įstatymo nustatyta tvarka ir terminais.
9.4. Bet kokia informacija, prašymai paaiškinti apklausos sąlygas, apklausos sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.

X. PIRKIMO SUTARTIES SĄLYGOS
10.1. Perkančioji organizacija raštišką pirkimo sutartį siūlo sudaryti tam tiekėjui, kurio pasiūlymas Viešųjų pirkimų įstatymo nustatyta tvarka pripažintas laimėjusiu. Sudaroma pirkimo sutartis atitinka laimėjusio tiekėjo pasiūlymą ir šios apklausos sąlygas.
10.2. Laimėjęs tiekėjas ar tiekėjai privalo pasirašyti pirkimo sutartį per perkančiosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu arba nurodomas pranešime apie laimėjusį pasiūlymą.
10.3. Jeigu tiekėjas ar tiekėjai, kurio pasiūlymas pripažintas laimėjusiu, raštu arba CVP IS priemonėmis atsisako sudaryti pirkimo sutartį, iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas yra pirmas po tiekėjo, atsisakiusio sudaryti pirkimo sutartį.

____________________

Priedas Nr. 1

KOMERCINIS PASIŪLYMAS
____________________
(Data)
____________________
(Vieta)

Dalyvio pavadinimas		
Dalyvio juridinis kodas		
Dalyvio veiklos adresas		
Už pasiūlymą atsakingo asmens vardas, pavardė		
Telefono numeris		
Fakso numeris		
El. pašto adresas		

Eil.Nr.	Prekės pavadinimas/modelis	Mato vnt.	Planuojamas kiekis	Vnt. kaina EUR su PVM	Bendra suma EUR su PVM	
1	2	3	4	5	6	
1.	Spec. abordažiniai kostiumai	vnt.	30			

	
Patvirtiname, kad siūloma prekė pilnai (visiškai, pilna apimtimi) atitinka šiuose pirkimo dokumentuose nurodytą techninę specifikaciją (2 priedas)

Priedas Nr. 2

TECHNINĖ SPECIFIKACIJA

Eil.
Nr.	Pirkimo dokumentuose nustatyti / reikalaujami prekės techniniai rodikliai	Tiekėjo siūlomos prekės rodiklių konkrečios reikšmės
(TAIP/NE arba TIKSLI REIKŠMĖ)	
1.	Spec. abordažinio kostiumo paskirtis ir bendrieji reikalavimai	
1.1.	
	Šioje techninėje specifikacijoje (toliau – specifikacija) pateikiami pageidaujamos spec. abordažinio kostiumo (toliau – kostiumo), skirto Lietuvos kariuomenės (toliau – LK) kariams, medžiagų, konstrukcijos ir kokybės reikalavimai:
•	Tikslinė paskirtis – skirtas apsaugoti LK karius sudėtingomis taktinėmis sąlygomis (vandenyje ir sausumoje), vykdant treniruočių, tiesioginių veiksmų ir specialiosios žvalgybos užduotis Lietuvoje ir tarptautinių operacijų rajonuose. 
•	Gaminys turi būti pagamintas NATO valstybėje narėje, atitikti techninę specifikaciją ir aukščiausią kokybę. Perkančioji organizacija šiame pirkime neleidžia dalyvauti tiekėjams / gamintojams (juridiniams / fiziniams asmenims) / subtiekėjams (juridiniams / fiziniams asmenims) / ūkio subjektams (juridiniams / fiziniams asmenims), kurių pajėgumais remiamasi, kurie nėra registruoti / deklaravę gyvenamosios vietos Europos Sąjungos valstybėje narėje / NATO valstybėje narėje.
•	Gaminys turi būti pagamintas originalaus gamintojo, t. y. neturi būti padirbinys ir neturi pažeisti jokių šiems produktams pritaikytų patentų.		
2.	Bendrieji reikalavimai kostiumui	
2.1.		Kostiumas – sauso tipo, iš degimo nepalaikančios medžiagos, kvėpuojantis.		
2.2.		Kostiumas su visais savo elementais turi būti integralus, suderintas, jame naudojami komponentai turi būti pagaminti kostiumo gamintojo arba jo sertifikuoti naudojimui su kostiumu.		
2.3.		Kostiumas turi būti skirtas kariniams veiksmams vandenyje ir sausumoje, atsparus išorės veiksniams ir ergonomiškas.		
2.4.		Karys turi gebėti kostiumą apsirengti savarankiškai, be pašalinių pagalbos. Kostiumo uždarymo būdas priekinio užtrauktuko pagalba (angl. front bib entry).		
2.5.		Kostiumas turi būti pritaikytas įvairioms klimatinėms sąlygomis, aplinkos poveikiui, turi būti atsparus tiek gėlo, tiek sūraus vandens poveikiui.		
3.	Reikalavimai kostiumo medžiagai ir ergonomikai	
3.1.		Spalva – žalia, alyvinė (angl. olive green)		
3.2.		Kostiumas turi turėti atskirus ir vienas nuo kito nepriklausomus kostiumo, kojinių, bei apykaklės dydžius.		
3.3.		Pagrindinio audinio tipas – nedegi, kvėpuojanti, vandeniui nelaidi membrana. Turi turėti bent 3 sluoksnius. Dėvintis audiniui, neturi keistis jo ne degumo charakteristikos. T. y. ne degumą užtikrinanti technologija neturi būti audinio bet koks padengimas ar danga ar sluoksnis. Ne degumas turi būti integrali audinio charakteristika.		
3.4.		Siūlių metodas – audinio kraštai apsiūti, audiniai sujungti vienguba siūle, iš vidaus sutvirtinta hermetine priklijuota juosta.		
3.5.		Kojinių medžiaga – kvėpuojanti, nelaidi vandeniui membrana, bent 2 sluoksnių. Padengta „Nomex“ danga.		
3.6.		Apykaklės ir rankovių sandarinimo medžiaga – specialus, nedegus neoprenas.		
3.7.		Siekiant kostiumą apsaugoti nuo taktinės įrangos dėvėjimo, kuri yra su petnešomis, pečių sritis, turi būti pastiprinta atsparia trinčiai medžiaga.		
3.8.		Juosmens srityje, turi būti įsiūta tampri juosta, kuri užtikrina kostiumo prigludimą prie juosmens.		
3.9.		Kostiumo rankovės riešo srityje, turi būti „velcro“ juostelės pagalba reguliuojamas sandarinimo medžiagos uždangalas.		
3.10.		Kostiumo apykaklės srityje, turi būti reguliuojamas sandarinimo medžiagos uždangalas.		
3.11.		Kostiumo rankovėse, turi būti integruotos alkūnių minkštos medžiagos  apsaugos.		
3.12.		Kostiumo klešnėse, kelių srityje turi būti įrengtos minkštos ir kietos kelių apsaugos.		
3.13.		Kostiumo kelnių kelių apsaugų pozicija turi būti reguliuojama ir užtikrinti ergonomišką prigludimą prie kelių. Reguliavimo tipas: „velcro“ juostelės pagalba reguliuojama kostiumo klešnių apimtis ir spaudimas, bei kelių apsaugų aukštis.		
3.14.		Kostiumo klešnių apatinėje dalyje, kuri užsideda ant batų, turi būti „velcro“ juostelės pagalba reguliuojamas sandarinimo medžiagos uždangalas.		
4.	Reikalavimai kišenėms	
4.1.		Kostiumas turi turėti 2 kišenes ant abiejų rankovių, žasto srityje. Kišenės turi būti paverstos bent 20 laipsnių kampu. Kišenės atvarto fiksacija – „velcro“. Ant kišenių turi būti „velcro“ juostelės atpažinimo ženklų ir antsiuvų tvirtinimui. Turi turėti drenažo kanalus. Minimalus dydis – minimaliai 15cm aukščio ir minimaliai 13cm pločio.	 	
4.2.	Kostiumas turi turėti 2 kišenes ant abiejų klešnių, šlaunies priekyje. Kišenės atvarto fiksacija – „velcro“. Kišenės viduje turi būti antkelio aukščio reguliavimo virvutė su fiksatoriumi. Turi turėti drenažo kanalus. Minimalus dydis – minimaliai 20cm aukščio ir minimaliai 18cm pločio.	 	
4.3.	Kostiumas turi turėti 2 kišenes ant abiejų klešnių, blauzdos srityje šonuose. Kišenės atvarto fiksacija – „velcro“. Turi turėti drenažo kanalus. Minimalus dydis – minimaliai 14cm aukščio ir minimaliai 14cm pločio.		
5.	Reikalavimai užtrauktukams	
5.1.Visi kostiume naudojami užtrauktukai – nelaidūs vandeniui.		
5.2.Visi užtrauktukai turi būti uždengti pagrindine kostiume naudojama medžiaga. Medžiagos atvartas neturi būti laisvas, o turi būti pritvirtintas prie kostiumo taip, kad uždengiamas užtrauktukas būtų pilnai uždengtas iš išorės.		
5.3.Kostiumas turi turėti komforto angą kostiumo priekyje. Komforto angos sandarinimas – užtrauktuko pagalba.		
6.	Kostiumo komplekto sudėtis	
6.1.Kostiumas – 1 vnt.		
6.2.Vartotojo instrukcija anglų ir ar lietuvių kalba – 1vnt.		
6.3.	Specialus užtrauktuko priežiūros lubrikantas – 1vnt.		
6.4.	Krepšys kostiumui ir priedams saugoti – 1 vnt.		
7.	Kokybė, garantija ir aptarnavimas	
7.1.Kostiumas turi būti pagamintas laikantis ISO 9001: 2015 kokybės valdymo sistemos reikalavimų.		
7.2.	Kostiumo gamintojas ir pardavėjas turi užtikrinti šių produktų priežiūrą, aptarnavimą, bei remonto darbus, atsarginių dalių tiekimą bent 3 metų laikotarpiu.		
7.3.	Kostiumui turi būti suteikiama bent 12 mėnesių garantija dėl gamintojo broko.		

Eil.Nr.	Pateiktų dokumentų pavadinimas	Dokumento puslapių skaičius	

Kartu su pasiūlymu pateikiami šie dokumentai (jei pateikiama):

Pasiūlymas galioja 30 dienų.
____________________
____________________________
(Dalyvio arba jo įgalioto asmens vardas, pavardė, parašas)                               A.V.